text: इस मामले में आईडब्ल्यूएफ के महासचिव सहदेव यादव ने कहा, ‘‘हमने भारतीय खेल प्राधिकरण और खेल मंत्रालय को एनआईएस पटियाला में राष्ट्रीय शिविर में सीसीटीवी कैमरा लगाने के लिये लिखा है जिससे हम जान सकें कि वहां क्या हो रहा है. हम अपने भारोत्तोलकों को डोपिंग मामले में फंसा हुआ नहीं देखना चाहते. ’’ उन्होंने कहा, ‘‘मीराबाई ने भी हमारी ओर से मंत्रालय को अपने कमरे में सीसीटीवी कैमरा लगाने के लिए लिखा है जिससे वह भी निगरानी रख सके कि कौन उनके कमरे में आता-जाता है.’’